wannaphong/clean_thaiwikipedia huggingface dataset:
# มะเส็ง
มะเส็ง เป็นชื่อปีที่ 6 ของรอบปีนักษัตร มีสัญลักษณ์เป็นงูเล็ก พุทธศักราชที่ตรงกับปีมะเส็ง เช่น พ.ศ. 2508 พ.ศ. 2520 พ.ศ. 2532 พ.ศ. 2544 พ.ศ. 2556 พ.ศ. 2568 พ.ศ. 2580 และ พ.ศ. 2592 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย มีสีประจำปีคือสีส้มและสีฟ้า เป็นปีธาตุไฟ และมีทิศประจำปีคือทิศตะวันออกกับทิศตะวันออกเฉียงใต้
# มะเมีย
มะเมีย เป็นชื่อปีที่ 7 ของรอบปีนักษัตร มีสัญลักษณ์เป็นม้า พุทธศักราชที่ตรงกับปีมะเมีย เช่น พ.ศ. 2509 พ.ศ. 2521 พ.ศ. 2533 พ.ศ. 2545 พ.ศ. 2557 พ.ศ. 2569 พ.ศ. 2581 และพ.ศ. 2593 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย มีสีประจำปีคือสีเขียว เป็นปีธาตุไฟ และมีทิศประจำปีคือทิศใต้
# สี่เต่าเธอ
สี่เต่าเธอ เป็นวงดนตรีสามชิ้นที่ตั้งขึ้นในช่วงอัลเทอร์เนทีฟรุ่งเรือง เกิดจากการรวมตัวของวง สามเกลอ และ Homesick ซึ่งเพลง อวกาศ เป็นเพลงแรกที่ทางวงเริ่มแต่งด้วยกัน ต่อมาเหลือสมาชิกเพียง 4 คน จึงได้ตั้งชื่อวงใหม่ว่า สี่เต่าเธอ ซึ่งเป็นคำที่ล้อมาจาก สี่เต่าทอง ชื่อเรียกของวงเดอะบีทเทิลส์ ต่อมาในปี พ.ศ. 2550 สี่เต่าเธอ กลับมาอีกครั้งพร้อมกับสมาชิกยุคดั้งเดิมครบทั้ง 5 คน และออกอีพีชื่อว่า สิริมงคล และอัลบั้มรวมเพลง อมตะเงินล้าน ในงาน แฟตเฟสติวัล ครั้งที่ 7

 ผลงาน 
 อัลบั้ม 

 อีพีและซิงเกิล 

 อัลบั้มรวมเพลง และผลงานอื่น ๆ 

 เพลง เก็บใจ จากอัลบั้ม คนอื่นอีกมากมาย ต่างบ้าน ต่างคน บนเฉลียง (2539)
 เพลง ออกมาผ่อนคลาย จากอัลบั้ม Smallroom 001 What Happens In This Smallroom? (2543)
 เพลง ใจสยิว จากอัลบั้ม 12 แรงบันดาลใจซ่านอารมณ์ จากภาพยนตร์ สยิว (2545)
 เพลง ยังจำ (จากเล็กชิ้นสด ครั้งที่ 3 : Disco Party กับสี่เต่าเธอ วันที่ 29 กันยายน 2543) บรรจุลงในอัลบั้ม Fat Code อัลบั้ม compilation โดย 104.5 Fat Radio (2547)
 เพลง จับมือฉัน จากภาพยนตร์ กอด (Handle Me With Care) [2551] ภายหลังถูกบรรจุลงในอีพีอัลบั้ม "สิริมงคล" ในปีเดียวกัน

นอกจากนี้ ในปี พ.ศ. 2549 ทางวงได้นำเอาผลงานอัลบั้มรวมฮิตปีทอง, โชคสองชั้น และ Love Boat กลับมาวางจำหน่ายอีกครั้ง โดยจำหน่ายครั้งแรกในงาน Fat Festival ครั้งที่ 6 เมื่อวันที่ 11-12 พฤศจิกายน พ.ศ. 2549
 แหล่งข้อมูลอื่น 
 แฟนเพจ Facebook สี่เต่าเธอ
 สี่เต่าเธอ - ยังจำ (มิวสิกวิดีโอ) ที่ YouTube
# ระกา
ระกา เป็นชื่อปีที่ 10 ของรอบปีนักษัตร มีสัญลักษณ์เป็นไก่ พุทธศักราชที่ตรงกับปีระกา เช่น พ.ศ. 2500 พ.ศ. 2512 พ.ศ. 2524 พ.ศ. 2536 พ.ศ. 2548 พ.ศ. 2560 พ.ศ. 2572 พ.ศ. 2584 และ พ.ศ. 2596 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย
# จอ
จอ เป็นชื่อปีที่ 11 ของรอบปีนักษัตร มีสัญลักษณ์เป็นหมา พุทธศักราชที่ตรงกับปีจอ เช่น พ.ศ. 2513 พ.ศ. 2525 พ.ศ. 2537 พ.ศ. 2549 พ.ศ. 2561 พ.ศ. 2573 พ.ศ. 2585 และ พ.ศ. 2597 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย
# วอก
วอก เป็นชื่อปีที่ 9 ของรอบปีนักษัตร มีสัญลักษณ์เป็นลิง พุทธศักราชที่ตรงกับปีวอก เช่น พ.ศ. 2511 พ.ศ. 2523 พ.ศ. 2535 พ.ศ. 2547 พ.ศ. 2559 พ.ศ. 2571 พ.ศ. 2583 และ พ.ศ. 2595 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย

โดยการใช้สัญลักษณ์ลิงเป็นตัวแทนประจำปีนั้นมีที่มาจากจีน โดยปรากฏมีหลักฐานทางโบราณว่าตั้งแต่ก่อนยุคราชวงศ์ฉิน (221 ปีก่อนค.ศ. – 207 ปีก่อนค.ศ.) ก็ปรากฏมีการใช้สัตว์ประเภทต่าง ๆ แทนปีนักษัตรแล้ว โดยลิงซึ่งเป็นตัวแทนปีวอกนั้น การออกเสียงในภาษาจีน (猴) เป็นคำพ้องเสียงกับการออกเสียงเรียกบรรดาศักดิ์ขั้นหนึ่งของขุนนางจีนในยุคโบราณ ดังนั้นลิงจึงเป็นนัยของการอวยพรถึงการมียศถาบรรดาศักดิ์ในยุคโบราณที่ยังมีการปกครองแบบราชาธิปไตย เทียบความหมายในยุคปัจจุบัน คือ ความเจริญก้าวหน้าในอาชีพการงาน  ในภาพจิตรกรรมแบบจีน ลิงจึงมักปรากฏในคติเช่นนี้ เช่น รูปลิงปีนต้นไม้แล้วแขวนตราประจำตำแหน่ง หรือลิงขี่ม้า หมายถึง ขอให้มีความก้าวหน้าในเร็ววันหน้าจุดประกาย 2 วัฒนธรรม, ส่งท้ายปีลิง 'ลิง' ในวัฒนธรรมของชาวจีน โดย ดนุพล ศิริตรานนท์. กรุงเทพธุรกิจปีที่ 30 ฉบับที่ 10345: วันพุธที่ 18 มกราคม พ.ศ. 2560

ตามความเชื่อในเชิงโหราศาสตร์แบบจีน ผู้ที่เกิดปีวอกจะไม่ถูกกับผู้ที่เกิดปีขาล (เสือ) หากเป็นคู่สามีภรรยาที่ครองคู่ด้วยกันจะทะเลาะกันอย่างรุนแรง หากแต่ปีวอกนั้นจะสมพงษ์กับผู้ที่เกิดปีมะเส็ง (งูเล็ก) และในส่วนคติความเชื่อแบบล้านนา ผู้ที่เกิดปีวอก พระเจดีย์ธาตุประจำปีเกิด คือ พระธาตุพนม ณ อำเภอธาตุพนม จังหวัดนครพนม
# มะโรง
มะโรง เป็นชื่อปีที่ 5 ของรอบปีนักษัตรตามปฏิทินจีน โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย มีสีประจำปีคือสีแดงและสีม่วง เป็นปีธาตุไม้ และมีทิศประจำปีคือทิศตะวันออกกับทิศตะวันออกเฉียงใต้

ในปฏิทินพุทธที่ใช้งานในประเทศไทย, กัมพูชา, ลาว, พม่า และศรีลังกา มีการแทนที่มังกรด้วยนาค ในปีนักษัตรของชาวกูรุงแทนที่ด้วยนกอินทรี ปฏิทินเตอร์กิกเก่าแทนที่ด้วย ปลา หรือ จระเข้ คำแปลภาษาเปอร์เซียยุคแรกในสมัยกลางเปลี่ยนมังกรเป็น งูทะเล แม้ว่าในปัจจุบันมักถือเป็น วาฬRasulid Hexaglot. P. B. Golden, ed., The King's Dictionary: The Rasūlid Hexaglot – Fourteenth Century Vocabularies in Arabic, Persian, Turkic, Greek, Armenian and Mongol, tr. T. Halasi- Kun, P. B. Golden, L. Ligeti, and E. Schütz, HO VIII/4, Leiden, 2000.Jan Gyllenbok, Encyclopaedia of Historical Metrology, Weights, and Measures, Volume 1, 2018, p. 244.

ปีและธาตุ
ผู้ที่เกิดในช่วงปีนี้ถือว่าเกิดใน"ปีมะโรง" พร้อมถือธาตุตามนี้:

 วันเริ่มต้น  วันสิ้นสุด  แกนสวรรค์ 23 มกราคม 1928  9 กุมภาพันธ์ 1929  มะโรงดิน 8 กุมภาพันธ์ 1940  26 มกราคม 1941  มะโรงโลหะ 27 มกราคม 1952  13 กุมภาพันธ์ 1953  มะโรงน้ำ 13 กุมภาพันธ์ 1964  1 กุมภาพันธ์ 1965  มะโรงไม้ 31 มกราคม 1976  17 กุมภาพันธ์ 1977  มะโรงไฟ 17 กุมภาพันธ์ 1988  5 กุมภาพันธ์ 1989  มะโรงดิน 5 กุมภาพันธ์ 2000  23 มกราคม 2001  มะโรงโลหะ 23 มกราคม 2012  9 กุมภาพันธ์ 2013  มะโรงน้ำ 10 กุมภาพันธ์ 2024  28 มกราคม 2025  มะโรงไม้ 28 มกราคม 2036  14 กุมภาพันธ์ 2037  มะโรงไฟ 14 กุมภาพันธ์ 2048  1 กุมภาพันธ์ 2049  มะโรงดิน 2 กุมภาพันธ์ 2060  20 มกราคม 2061  มะโรงโลหะ 19 กุมภาพันธ์ 2072  6 กุมภาพันธ์ 2073  มะโรงน้ำ 6 กุมภาพันธ์ 2084  25 มกราคม 2085  มะโรงไม้ 25 มกราคม 2096  11 กุมภาพันธ์ 2097  มะโรงไฟ

สำหรับปี พ.ศ.2567 ตามปฏิทินจีน วันที่เริ่มนักษัตรมังกร (龍) จะตรงกับวันที่ 10 กุมภาพันธ์ 2567 และเป็นมังกรธาตุไม้

ส่วนปฏิทินไทย ปีมะโรงจะตรงกับวัน 9 เมษายน 2567 (ขึ้น ๑ ค่ำ เดือน ๕)
# ขาล
ขาล เป็นชื่อปีที่ 3 ของรอบปีนักษัตรตามปฏิทินจีน มีสัญลักษณ์เป็นเสือ โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย

ปีและธาตุ
ผู้ที่เกิดในช่วงปีนี้ถือว่าเกิดใน"ปีขาล" พร้อมถือธาตุตามนี้:

 วันเริ่มต้น  วันสิ้นสุด  แกนสวรรค์ 13 กุมภาพันธ์ 1926  1 กุมภาพันธ์ 1927  ขาลไฟ 31 มกราคม 1938  18 กุมภาพันธ์ 1939  ขาลดิน 17 กุมภาพันธ์ 1950  5 กุมภาพันธ์ 1951  ขาลโลหะ 5 กุมภาพันธ์ 1962  24 มกราคม 1963  ขาลน้ำ 23 มกราคม 1974  10 กุมภาพันธ์ 1975  ขาลไม้ 9 กุมภาพันธ์ 1986  28 มกราคม 1987  ขาลไฟ 28 มกราคม 1998  15 กุมภาพันธ์ 1999  ขาลดิน 14 กุมภาพันธ์ 2010  2 กุมภาพันธ์ 2011  ขาลโลหะ 1 กุมภาพันธ์ 2022  21 มกราคม 2023  ขาลน้ำ 19 กุมภาพันธ์ 2034  7 กุมภาพันธ์ 2035  ขาลไม้ 6 กุมภาพันธ์ 2046  25 มกราคม 2047  ขาลไฟ 24 มกราคม 2058  11 กุมภาพันธ์ 2059  ขาลดิน 11 กุมภาพันธ์ 2070  30 มกราคม 2071  ขาลโลหะ 29 มกราคม 2082  16 กุมภาพันธ์ 2083  ขาลน้ำ 15 กุมภาพันธ์ 2094  04 กุมภาพันธ์ 2095  ขาลไม้ 4 กุมภาพันธ์ 2106  23 มกราคม 2107  ขาลไฟ 22 มกราคม 2118  9 กุมภาพันธ์ 2119  ขาลดิน 8 กุมภาพันธ์ 2130  28 มกราคม 2131 ขาลโลหะ 27 มกราคม 2142  14 กุมภาพันธ์ 2143  ขาลน้ำ 12 กุมภาพันธ์ 2154  1 กุมภาพันธ์ 2155  ขาลไม้ 1 กุมภาพันธ์ 2166  20 มกราคม 2167  ขาลไฟ 18 กุมภาพันธ์ 2178  6 กุมภาพันธ์ 2179  ขาลดิน 5 กุมภาพันธ์ 2190  24 มกราคม 2191  ขาลโลหะ

ดูเพิ่ม
เสือ
# กุน
กุน เป็นชื่อปีที่ 12 ซึ่งเป็นปีสุดท้ายของรอบปีนักษัตร มีสัญลักษณ์เป็นหมู พุทธศักราชที่ตรงกับปีกุน เช่น พ.ศ. 2514 พ.ศ. 2526 พ.ศ. 2538 พ.ศ. 2550 พ.ศ. 2562 พ.ศ. 2574 พ.ศ. 2586 และ พ.ศ. 2598 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย แต่ในทางความเชื่อของชาวล้านนา ปีกุนคือปีช้าง (กุน = กุญชร)
# เถาะ
เถาะ เป็นชื่อปีที่ 4 ของรอบปีนักษัตรที่เกี่ยวข้องกับปฏิทินจีน โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย โดยมีพระธาตุประจำปีเกิดตามความเชื่อล้านนา คือ พระธาตุแช่แห้ง อำเภอภูเพียง จังหวัดน่าน มีสีประจำปีคือสีเทา เป็นปีธาตุไม้ และมีทิศประจำปีคือทิศตะวันออก

ในปีนักษัตรเวียดนามและของชาวกุรุง ปีเถาะมีสัญลักษณ์เป็นแมวแทนที่กระต่าย ส่วนปีนักษัตรของชาวมลายูแทนที่ด้วยกระจงหนู

ปีและธาตุ
ผู้ที่เกิดในช่วงปีนี้ถือว่าเกิดใน"ปีเถาะ" พร้อมกับถือสัญลักษณ์ธาตุตามนี้:

 วันที่เริ่มต้น  วันที่สิ้นสุด  แกนสวรรค์ 29 มกราคม 1903  15 กุมภาพันธ์ 1904  เถาะน้ำ 14 กุมภาพันธ์ 1915  3 กุมภาพันธ์ 1916  เถาะไม้ 2 กุมภาพันธ์ 1927  22 มกราคม 1928  เถาะไฟ 19 กุมภาพันธ์ 1939  7 กุมภาพันธ์ 1940  เถาะดิน 6 กุมภาพันธ์ 1951  26 มกราคม 1952  เถาะโลหะ 25 มกราคม 1963  12 กุมภาพันธ์ 1964  เถาะน้ำ 11 กุมภาพันธ์ 1975  30 มกราคม 1976  เถาะไม้ 29 มกราคม 1987  16 กุมภาพันธ์ 1988  เถาะไฟ 16 กุมภาพันธ์ 1999  4 กุมภาพันธ์ 2000  เถาะดิน 3 กุมภาพันธ์ 2011  22 มกราคม 2012  เถาะโลหะ 22 มกราคม 2023  9 กุมภาพันธ์ 2024  เถาะน้ำ 8 กุมภาพันธ์ 2035  27 มกราคม 2036  เถาะไม้ 26 มกราคม 2047  13 กุมภาพันธ์ 2048  เถาะไฟ 11 กุมภาพันธ์ 2059  1 กุมภาพันธ์ 2060  เถาะดิน 31 มกราคม 2071  18 กุมภาพันธ์ 2072  เถาะโลหะ 17 กุมภาพันธ์ 2083  5 กุมภาพันธ์ 2084  เถาะน้ำ 5 กุมภาพันธ์ 2095  24 มกราคม 2096  เถาะไม้

สำหรับปี พ.ศ.2566 ตามปฏิทินจีน วันที่เริ่มนักษัตรกระต่าย (兔) จะตรงกับวันที่ 22 มกราคม 2566 และเป็นกระต่ายธาตุน้ำ (water rabbit)

ส่วนปฏิทินไทย ปีเถาะจะตรงกับวัน 22 มีนาคม 2566 (ขึ้น ๑ ค่ำ เดือน ๕)

ดูเพิ่ม
กระต่าย
# อักษรไทอาหม
อักษรไทอาหม หรือ อักษรอาหม เป็นอักษรสระประกอบที่ใช้เขียนภาษาอาหม ภาษากลุ่มไทที่ตายแล้วที่กำลังอยู่ในช่วงฟื้นฟูผู้พูดในชาวอาหมจนถึงปลายคริสต์ศตวรรษที่ 18 ซึ่งสถาปนาอาณาจักรอาหมและปกครองส่วนตะวันออกของหุบเขาพรหมบุตรในช่วงคริสต์ศตวรรษที่ 13 ถึง 18Diller, A. (1993). Tai Languages. In International Encyclopedia of Linguistics (Vol. 4, pp. 128-131). Oxford, UK: Oxford University Press.  ภาษาอาหมเก่าในปัจจุบันยังคงเหลือรอดในเอกสารตัวเขียนหลายแห่งที่เขียนด้วยอักษรนี้ ซึ่งอยู่ในความครอบครองของสถาบันและเอกชน

 ประวัติ 

 ลักษณะ 
แต่ละอักษรมีสระ /a/ ข้างในเหมือนกับอักษรสระประกอบส่วนใหญ่ สระอื่น ๆ ระบุด้วยการใช้เครื่องหมายเสริมสัทอักษรที่สามารถปรากฏได้ทั้งด้านบน ล่าง ซ้าย หรือขวาพยัญชนะ แต่อักษรนี้ไม่ได้ระบุเสียงวรรณยุกต์ที่ใช้ในภาษานี้ อักษรไทอาหมมีความซับซ้อนมากขึ้นเนื่องจากมีความไม่สอดคล้องในการใช้งาน เช่น พยัญชนะอาจเขียนได้ครั้งละหนึ่งคำ แต่ออกเสียงสองครั้ง คำทั่วไปอาจเขียนสั้นลง และคำต่อเนื่องกันที่มีพยัญชนะต้นเดียวกันอาจย่อได้

พยัญชนะ
+ พยัญชนะไทอาหม                               

เครื่องหมายเสริมสัทอักษรพยัญชนะกลางด้านล่างใช้ในรูปพยัญชนะควบกล้ำกับ /l/ และ /r/ เช่น /kl/ และ /kr/

+ พยัญชนะกลาง   

สระ
เครื่องหมายเสริมสัทอักษรสระด้านล่างเพิ่มไว้ในพยัญชนะต้น:

+ เครื่องหมายเสริมสัทอักษรสระ           

ถ้าจะเขียนพยัญชนะโดยไม่มีสระ จะต้องใช้สัญลักษณ์วิรามะ 

เครื่องหมายวรรคตอน
ตัวอักษรที่ใช้เป็นเครื่องหมายวรรคตอน มีดังนี้:

+ เครื่องหมายวรรคตอน    

ตัวเลข
อักษรไทอาหมมีตัวเลขเป็นของตนเอง:

+ตัวเลขไทอาหม
# เกาะฮิสปันโยลา
ฮิสปันโยลา  หรือ ลาเอสปัญโญลา  เป็นเกาะที่ใหญ่เป็นอันดับ 2 ในทะเลแคริบเบียนรองจากเกาะคิวบา มีความยาวประมาณ 640 กิโลเมตร ความกว้าง 250 กิโลเมตร มีเนื้อที่ประมาณ 76,500 ตารางกิโลเมตร เนื้อที่ส่วนใหญ่เป็นป่าและภูเขาสูง ทิศตะวันตกอยู่ใกล้ประเทศจาเมกาและประเทศคิวบา ทิศตะวันออกอยู่ใกล้กับปวยร์โตรีโก บนเกาะฮิสปันโยลาประกอบด้วย 2 ประเทศ คือ ประเทศเฮติทางซีกตะวันตก และสาธารณรัฐโดมินิกันทางซีกตะวันออก มียอดเขาสูงที่สุดบนเกาะชื่อว่า ปิโกดัวร์เต (Pico Duarte) สูงถึง 3,087 เมตร อยู่ในสาธารณรัฐโดมินิกัน บนเกาะมีประชากรรวมกันประมาณ 17,000,000 เป็นประชากรในเฮติประมาณ 8,500,000 คน ประชากรในสาธารณรัฐโดมินิกันประมาณ 8,800,000 โดยทั่วไปบนเกาะมีภูมิอากาศแบบป่าฝนเมืองร้อน มีเนื้อที่ป่าประมาณร้อยละ 50 ของเกาะ ชาวยุโรปคนแรกที่รู้จักเกาะฮิสปันโยลา คือคริสโตเฟอร์ โคลัมบัส ในวันที่ 5 ธันวาคม ค.ศ. 1492
# อิงริช
อิงริช  เป็นชื่อเรียกของการใช้ภาษาอังกฤษที่ไม่บริบูรณ์ ในแถบเอเชียตะวันออกโดยเฉพาะภาษาญี่ปุ่น ภาษาเกาหลี และภาษาจีน โดยรวมถึงการใช้คำ การสะกด การออกเสียง และไวยากรณ์

คำว่า "อิงลิช" มีที่มาจากการที่ภาษาญี่ปุ่นใช้เสียง R และเสียง L แทนด้วยตัวอักษรเสียงเดียวกันคือ "แถวระ" ซึ่งทำให้คำที่ใช้ตัวอักษร L ถูกแทนด้วยเสียง R หมด เช่นคำว่า English จะถูกอ่านเหมือน Engrish เป็นต้น ซึ่งการออกเสียง R และ L นั้นเป็นปัญหาในหลายประเทศในเอเชียตะวันออกรวมถึงจีน หรือแม้แต่ในไทยเองที่ออกเสียง R และ L ไม่ได้ ถึงแม้ว่าการแทนเสียงเหล่านี้จะแยกกันต่างหากก็ตาม (ในภาพยนตร์เรื่อง คนมหากาฬ (Lethal Weapon) มีการล้อเลียนการสั่งข้าวผัด (fried rice) ว่า flied lice) และนอกจากนี้ในภาษาจีนและไทยจะไม่มีคำที่ลงท้ายด้วยเสียง L (เว้นจากคำยืมจากภาษาอื่น) ทำให้การออกเสียงถูกเปลี่ยนเป็นเสียงอื่น เช่น ball ถูกอ่านว่า บอน, Brazil ถูกอ่านว่า บรา-ซิน, หรือ email ถูกอ่านว่า อี-เมว ส่วนภาษาเกาหลีจะไม่มีคำที่ลงท้ายด้วยเสียง R ซึ่งชาวเกาหลีมักจะออกเสียงผิดเป็นเสียง L แทน
# มหาวิทยาลัยโคโลราโด
มหาวิทยาลัยโคโลราโด (University of Colorado) อาจหมายถึง
 มหาวิทยาลัยโคโลราโด โบลเดอร์
 มหาวิทยาลัยโคโลราโด เดนเวอร์
 มหาวิทยาลัยโคโลราโด โคโลราโดสปริงส์
# วันที่ในจักรวาลสตาร์ วอร์ส
ผู้ติดตามเรื่องราวของสตาร์ วอร์ส ยึดถือการลำดับวันที่โดยใช้เหตุการณ์อ้างอิงคือยุทธการยาวินที่ปรากฏในสตาร์ วอร์ส เอพพิโซด 4: ความหวังใหม่ โดยในระบบนี้ เหตุการณ์ที่เกิดขึ้นก่อนหน้ายุทธการยาวินจะอยู่ในยุคก่อนยุทธการยาวิน และเหตุการณ์ที่เกิดขึ้นภายหลังจะอยู่ในยุคหลังยุทธการยาวิน ตัวอย่างเช่นเหตุการณ์ที่เกิดขึ้นในปีที่ 50 ก่อนยุทธการยาวิน จะเกิดก่อนเหตุการณ์ที่เกิดขึ้นในปีที่ 45 ก่อนยุทธการยาวิน เป็นต้น ลักษณะการกำหนดวันที่เช่นนี้คล้ายคลึงกับระบบก่อนคริสตกาลและหลังคริสตกาล

ในบางครั้งก็มีการใช้เหตุการณ์การสิ้นสุดของจักรวรรดิคือยุทธการเอนดอร์ (ปีที่ 4 หลังยุทธการยาวิน) เป็นปีฐาน แต่ก็ไม่เป็นที่ยอมรับเท่าเนื่องจากความเคยชินกับระบบเดิม ในตอนที่สำนักพิมพ์ แบนทัม สเปคตร้า ถือลิขสิทธิ์นิยายสตาร์ วอร์สอยู่นั้น ทางสำนักพิมพ์ได้เลือกใช้ระบบปีที่ยึดยุทธการเอนดอร์เป็นฐาน แต่ปัจจุบัน สำนักพิมพ์ เดล เรย์ ซึ่งเป็นผู้ถือลิขสิทธิ์นิยายสตาร์ วอร์สได้เลือกใช้ระบบปีที่ยึดเอายุทธการยาวินเป็นฐาน

เวลามาตรฐานในเรื่องแต่งชุดสตาร์ วอร์ส กำหนดว่ายึดเอาตามเวลาของดาวคอรัสซานท์ซึ่งเป็นเมืองหลวง

368 วัน เป็น 1 ปี
60 วินาที เป็น 1 นาที
60 นาที เป็น 1 ชั่วโมง
24 ชั่วโมง เป็น 1 วัน
5 วัน เป็น 1 สัปดาห์
7 สัปดาห์ เป็น 1 เดือน
10 เดือน + 3 สัปดาห์เทศกาล + 3 วันหยุด เป็น 1 ปี
 ตารางเวลาของภาพยนตร์ 
ช่วงเวลาตามท้องเรื่องชื่อเรื่องช่วงเวลาที่ออกฉายปีที่ 32 ก่อนยุทธการยาวินเอพพิโซด I: ภัยซ่อนเร้น19 พฤษภาคม พ.ศ. 2542ปีที่ 22 ก่อนยุทธการยาวินเอพพิโซด II: กองทัพโคลนส์จู่โจม16 พฤษภาคม พ.ศ. 2545ปีที่ 21-19 ก่อนยุทธการยาวินสงครามโคลน3 ตุลาคม พ.ศ. 2551 - 2 มีนาคม พ.ศ. 2556ปีที่ 22-21 ก่อนยุทธการยาวินสงครามมนุษย์โคลน (ภาคหนึ่ง)7 พฤศจิกายน พ.ศ. 2546 - 25 มีนาคม พ.ศ. 2548ปีที่ 20-19 ก่อนยุทธการยาวินสงครามมนุษย์โคลน (ภาคสอง)7 พฤศจิกายน พ.ศ. 2546 - 25 มีนาคม พ.ศ. 2548ปีที่ 19 ก่อนยุทธการยาวินเอพพิโซด III: ซิธชำระแค้น19 พฤษภาคม พ.ศ. 2548ปีที่ 19+ ก่อนยุทธการยาวินภาพยนตร์ชุดทางโทรทัศน์ (ยังไม่ได้ตั้งชื่อ)พ.ศ. 2552+ปีที่ 15 ก่อนยุทธการยาวินดรอยด์ส: โจรสลัดกับเจ้าชาย7 กันยายน พ.ศ. 2528 - 7 มิถุนายน พ.ศ. 2529ปีที่ 15 ก่อนยุทธการยาวินดรอยด์ส: สมบัติช่อนในดวงดาว7 กันยายน พ.ศ. 2528 - 7 มิถุนายน พ.ศ. 2529ปีที่ 13-10 ก่อนยุทธการยาวินฮาน โซโล: ตำนานสตาร์ วอร์ส25 พฤษภาคม พ.ศ. 2561ปีที่ 1.5 ก่อนยุทธการยาวินอีวอกส์: หมู่บ้านสยองขวัญ7 กันยายน พ.ศ. 2528 - 10 มกราคม พ.ศ. 2530ปีที่ 1.5 ก่อนยุทธการยาวินอีวอกส์: เรื่องเล่าจากต้นไม้เอ็นดอร์7 กันยายน พ.ศ. 2528 - 10 มกราคม พ.ศ. 2530ปีที่ 0.1 ก่อนยุทธการยาวินโร้ค วัน: ตำนานสตาร์วอร์ส16 ธันวาคม พ.ศ. 2559 ปีที่ 0 แห่งยุทธการยาวินเอพพิโซด IV: ความหวังใหม่25 พฤษภาคม พ.ศ. 2520ปีที่ 2 หลังยุทธการยาวินสตาร์ วอร์ส ตอน รายการพิเศษวันหยุด17 พฤศจิกายน พ.ศ. 2521ปีที่ 3 หลังยุทธการยาวินเอพพิโซด V: จักรวรรดิเอมไพร์โต้กลับ21 พฤษภาคม พ.ศ. 2523ปีที่ 3.5 หลังยุทธการยาวินอีวอกส์: หมู่นักรบแห่งความกล้าหาญ25 พฤศจิกายน พ.ศ. 2527ปีที่ 4 หลังยุทธการยาวินเอพพิโซด VI: การกลับมาของเจได25 พฤษภาคม พ.ศ. 2526ปีที่ 4.5 หลังยุทธการยาวินอีวอกส์: ยุทธการเอนดอร์24 พฤศจิกายน พ.ศ. 2528 ปีที่ 34 หลังยุทธการยาวินเอพพิโซด VII: อุบัติการณ์แห่งพลัง18 ธันวาคม พ.ศ. 2558เอพพิโซดVIII:"ปัจฉิมบทแห่งเจได"15 ธันวาคม พ.ศ. 2560ปีที่ 35 หลังยุทธการยาวินสตาร์ วอร์ส: กำเนิดใหม่สกายวอล์คเกอร์20 ธันวาคม พ.ศ. 2562

 แหล่งข้อมูลอื่น 
 Galactic Standard Calendar ใน Wookieepedia: The Star Wars Wiki
# อักษรไทเวียด
อักษรไทเวียด (ไทดำ: ꪎꪳꪼꪕ) เป็นอักษรพราหมีที่ใช้โดยชาวไทดำและชาวไทอื่น ๆ ในประเทศเวียดนามBảng chữ cái tiếng Thái (Việt Nam), các quy tắc cơ bản . Lịch sử văn hóa Thái, 26/06/2018. In vietnamese.

ประวัติ
นักเขียนชาวไทยรายงานว่า ระบบการเขียนนี้น่าจะสืบมาจากตัวเขียนภาษาไทยแบบเก่าในอาณาจักรสุโขทัย มีผู้แนะนำว่าอักษรไทยฝักขามเป็นต้นกำเนิดของระบบการเขียนของไทดอน, ไทดำ และไทแดงใน ซึ่งมีผู้พูดในมณฑลยูนนานตะวันออก, ภาคเหนือของลาว และประเทศเวียดนาม 

รายละเอียด
300px|thumbnail|right|ข้อความในอักษรไทเวียด
อักษรนี้มี 31 พยัญชนะและ 14 สระ ซึ่งไม่มีสระลดรูป (inherent vowel) เหมือนอักษรสระประกอบหรืออักษรพราหมีอื่น ๆ และสระทุกตัวต้องมีสัญลักษณ์ระบุสระ โดยเครื่องหมายเสริมสัทอักษรของสระจะตั้งอยู่ข้างบน ข้างล่าง หรือด้านซ้ายและ/หรือขวาของพยัญชนะ บางสระมีพยัญชนะสุดท้ายแบบลดรูป เช่น /-aj/, /-am/, /-an/ และ /-əw/

อักษรนี้ใช้เครื่องหมายวรรคตอนของอักษรละติน และเพิ่มอักษรพิเศษ 5 ตัว ตัวหนึ่งระบุบุคคล ตัวหนึ่งระบุเลข "หนึ่ง" ตัวหนึ่งระบุเป็นตัวบอกซ้ำคำก่อนหน้า ตัวหนึ่งตั้งเป็นจุดเริ่มต้นข้อความ และตัวหนึ่งตั้งอยู่ที่ท้ายข้อความ

ในอดีตจะไม่มีการเว้นช่องระหว่างคำ จนกระทั่งในคริสต์ทศวรรษ 1980 ที่เริ่มมีการเว้นช่องระหว่างคำ

พยัญชนะ
 อักษร  ชื่อ  เสียง ต่ำ  สูง       ko  /k/     kho  /kʰ/     khho  /x/     go  /g/     ngo  /ŋ/     co  /tɕ/     cho  /tɕʰ/     so  /s/     nyo  /ɲ/     do  /d/     to  /t/     tho  /tʰ/

 อักษร  ชื่อ  เสียง ต่ำ  สูง     no  /n/     bo  /b/     po  /p/     pho  /pʰ/     fo  /f/     mo  /m/     yo  /j/     ro  /r/     lo  /l/     vo  /v/     ho  /h/     o  /ʔ/
thumb|350px|พยัญชนะไทเวียด

สระ
thumb|350px|สระไทเวียด
ตำแหน่งพยัญชนะระบุด้วยรูปวงกลม: ◌.

 สระ  ชื่อ  เสียง   mai kang  /a/   aa  /aː/   i  /i/   ue  /ɨ/   u  /u/   ee  /ɛ/   o  /o/   mai khit  /ɔ/*

 สระ  ชื่อ  เสียง   ia  /iə̯/   uea  /ɨə̯/   ua  /uə̯/   aue  /əw/   ay  /aj/   an  /an/   am  /am/

 เมื่อเสียง /ɔ/ เป็นเสียงท้าย จะใช้รูป ◌ꪮ นี้แทน

บางสระเขียนด้วยการผสมรูปสระสองอัน ตารางด้านล่างมีรูปสระผสม 4 แบบ:

 สระ  เสียง   /e/   /ə/   /aw/   /ap/

บางเสียงในภาษาไทดำสะกดต่างจากภาษาไทขาว:Brase, J. (2008). Writing Tai Don: Additional characters needed for the Tai Viet script. https://www.unicode.org/L2/L2008/08217-tai-don.pdf 
 อักษร  เทียบกับไทดำ  เสียง     /e/     /ə/      /o/     /ɔ/(ในพยางค์เปิด)     /uŋ/     /um/     /am/

วรรณยุกต์
เดิมทีอักษรนี้ไม่มีสัญลักษณ์วรรณยุกต์และจะแสดงเฉพาะพยัญชนะเสียงสูง/ต่ำ ทำให้ผู้อ่านต้องคาดเดาเสียงวรรณยุกต์และความหมายของคำในรายละเอียด ในคริสต์ทศวรรษ 1970 มีการเพิ่มรูปวรรณยุกต์สองแบบคือ mai nueng และ mai song วรรณยุกต์ 1 เขียนเฉพาะที่พยัญชนะเสียงต่ำ วรรณยุกต์ 4 เขียนเฉพาะที่พยัญชนะเสียงสูง วรรณยุกต์ 2 เขียนด้วยรูปวรรณยุกต์ 1 ตั้งที่พยัญชนะเสียงต่ำ วรรณยุกต์ 5 เขียนด้วยรูปวรรณยุกต์ 1 ตั้งที่พยัญชนะเสียงสูง วรรณยุกต์ 3 เขียนด้วยรูปวรรณยุกต์ 2 ตั้งที่พยัญชนะเสียงต่ำ และวรรณยุกต์ 6 เขียนด้วยวรรณยุกต์ 2 ตั้งที่พยัญชนะเสียงสูง

 วรรณยุกต์  ชื่อ  เสียงต่ำ  ระดับเสียงวรรณยุกต์ต่ำ  เสียงสูง  ระดับเสียงวรรณยุกต์สูง   –  1  ˨  4  ˥   mai ek  2   5    mai tho  3   6  ˧˩   mai nueng  2   5    mai song  3   6 

ยูนิโคด

มีการเสนอเข้ารหัสอักษรไทเวียดในยูนิโคดใน ค.ศ. 2006 จากนั้นจึงถูกเพิ่มในยูนิโคดมาตรฐานในเดือนตุลาคม ค.ศ. 2009 ในรุ่น 5.2.

บล็อกยูนิโคดของไทเวียดคือ U+AA80–U+AADF:

อ่านเพิ่ม
Miyake, Marc. 2014. D-ou-b-led letters in Tai Viet.
# ดินดอนสามเหลี่ยมปากแม่น้ำ
ภาพถ่ายจากดาวเทียมปากแม่น้ำคงคา|thumb|250px|right
ภาพถ่ายจากดาวเทียมปากแม่น้ำสาละวิน|thumb|250px|right

ดินดอนสามเหลี่ยมปากแม่น้ำ  จะเกิดเฉพาะกับแม่น้ำที่พัดพาเอาตะกอนขนาดเล็ก ๆ จำพวกทรายละเอียดและโคลนมากับลำน้ำเป็นปริมาณมาก แล้วมาตกตะกอนทับถมกันบริเวณปากแม่น้ำ เมื่อแม่น้ำไหลลงสู่ทะเลหรือทะเลสาบ ความเร็วของน้ำในแม่น้ำจะลดลงและตะกอนที่แม่น้ำพัดมาจะค่อย ๆ สะสมตัวบริเวณดังกล่าว ในบางแห่งขณะน้ำขึ้นน้ำลง กระแสน้ำจะพัดพาเอาทรายและโคลนออกไปสู่ทะเลไกลออกไปจึงไม่มีดินดอนปากแม่น้ำเกิดขึ้น ถ้าในกรณีที่กระแสน้ำขึ้นลงไม่ส่งอิทธิพลรุนแรง แม่น้ำก็จะพัดพาเอาตะกอนมาสะสมอยู่เรื่อย ๆ โดยทรายหยาบจะตกตะกอนลงเป็นพวกแรกและนาน ๆ เข้าก็จะปรากฏเป็นสันทรายบริเวณปากแม่น้ำ ในที่สุดแม่น้ำก็จะแตกแขนงออกเป็นสองสาขาในเวลาต่อมา ในเวลาต่อมาแม่น้ำทั้งสองสาขาก็จะถูกปิดกั้นด้วยสันทราย ทำให้สาขาแม่น้ำแตกออกเป็นสาขาลำน้ำย่อยลงไปอีก ดินดอนโดยทั่วไปมักมีสาขาของลำน้ำที่แตกแขนงจากแม่น้ำใหญ่ โคลนเนื้อละเอียดจะถูกพัดพาไปไกลจากสันทรายและตกตะกอนสะสมตัวกันแผ่คลุมท้องทะเลหรือทะเลสาบในบริเวณที่กว้างขวางเป็นรูปคล้ายพัดหรืองอกตัวลงทะเลตลอดเวลา โดยธรรมดาแล้วแม่น้ำทุกสายที่ไหลลงทะเลหรือทะเลสาบจะมีดินดอนสามเหลี่ยมปากแม่น้ำเกิดขึ้นเสมอ ที่เราเรียกกันว่า "เดลต้า" (delta) เพราะว่าบริเวณดังกล่าวมีรูปร่างคล้ายสามเหลี่ยม ซึ่งถึงแม้ว่าดินดอนจะไม่เป็นรูปสามเหลี่ยมนักภูมิศาสตร์โดยทั่วไปก็เรียกว่า "เดลต้า" แม่น้ำสายใหญ่ ๆ เช่นในเอเชีย เช่น แม่น้ำไทกรีสและยูเฟรตีสในอิรัก ซึ่งเดิมเมืองโบราณชื่ออัวร์ถูกสร้างขึ้นเมื่อประมาณ 6,000 ปีที่แล้วอยู่ติดทะเล แต่ปัจจุบันเมืองดังกล่าวอยู่ลึกเข้าไปในแผ่นดิน 240 กิโลเมตร แม่น้ำพรหมบุตรในอินเดียและบังคลาเทศ ดินดอนบริเวณปากแม่น้ำคงคาและแม่น้ำพรหมบุตรแผ่ลงไปในทะเลมีระยะทางยาวกว่า 350 กิโลเมตร ส่วนแม่น้ำอิระวดีในพม่า ตะกอนพัดมาสะสมโดยบริเวณดังกล่าวทำให้แผ่นดินงอกออกไปในทะเลปีละประมาณ 55 เมตร เป็นต้น

 ประเภท 
มีการจำแนกตามตัวควบคุมหลักในการตกสะสมตัวของตะกอน ซึ่งโดยปกติจะเป็นทั้ง แม่น้ำ คลื่นและกระแสน้ำขึ้นลงhttp://www.maine.gov/doc/nrimc/mgs/explore/surficial/facts/dec03.htm ปัจจัยในการควบคุมเหล่านี้มีผลต่อรูปร่างของดินดอนสามเหลี่ยมปากแม่น้ำ

 การกระทำของคลื่นที่โดดเด่น 
มีการกัดเซาะเนื่องจากอิทธิพลของคลื่นเป็นตัวควบคุมรูปร่างของดินดอนสามเหลี่ยมปากแม่น้ำ แม้ว่าจะมีการกัดเซาะ แต่เมื่อเทียบปริมาณการสะสมตัวของตะกอนกับการถูกกัดเซาะ ดินดอนสามเหลี่ยมปากแม่น้ำก็ยังสามารถสะสมตะกอนออกสู่ทะเลได้ ดินดอนสามเหลี่ยมปากแม่น้ำที่มีการกระทำของคลื่นที่โดดเด่น เช่น ดินดอนสามเหลี่ยมปากแม่น้ำไนล์ มักมีรูปลักษณะเป็นรูปสามเหลี่ยม

 การกระทำของกระแสน้ำขึ้นลงที่โดดเด่น 
การกัดเซาะมีความสำคัญต่อดินดอนสามเหลี่ยมปากแม่น้ำที่มีความโดดเด่นของกระแสน้ำขึ้นลงด้วยเช่นกัน อย่างเช่น สามเหลี่ยมปากแม่น้ำคงคา ซึ่งพื้นที่ส่วนใหญ่จะอยู่ใต้น้ำและจะมีแนวสันทรายที่เด่นชัด ดินดอนสามเหลี่ยมปากแม่น้ำที่เกิดจากการกระทำของกระแสน้ำขึ้นลง มีความแตกต่างจากการกระทำของคลื่นและแม่น้ำ กล่าวคือจะมีการแตกแขนงของแม่น้ำสายหลักไม่มาก ในขณะที่คลื่นหรือแม่น้ำจะมีการแตกสาขาของทางน้ำที่มีตะกอนทรายละเอียดมาปิดทับหรือเป็นทางน้ำที่พัฒนาขึ้นมาใหม่ การแตกสาขาของทางน้ำบนดินดอนสามเหลี่ยมปากแม่น้ำ จะเกิดในช่วงที่บริเวณโดยรอบมีปริมาณน้ำมาก เช่น น้ำท่วม หรือการเกิดพายุ ทำให้เกิดการสะสมของตะกอนทรายละเอียดอย่างช้า ๆ จนกระทั่งมีอัตราการสะสมตะกอนคงที่
# เคานต์ดูกู
เคานต์ดูกู  เป็นตัวละครในเรื่องแต่งชุด สตาร์ วอร์ส (Star Wars) รับบทโดยคริสโตเฟอร์ ลี ในภาพยนตร์ไตรภาคต้น และให้เสียงโดยคอรีย์ เบอร์ตัน ในภาพยนตร์การ์ตูน สตาร์ วอร์ส : สงครามโคลน มีบทบาทสำคัญเป็นตัวร้ายหลักในสตาร์ วอร์ส เอพพิโซด 2: กองทัพโคลนส์จู่โจม และเป็นตัวร้ายรองในสตาร์ วอร์ส เอพพิโซด 3: ซิธชำระแค้น และมีบทบาทในเรื่องแต่งเสริมอีกจำนวนมาก ใน

เคานท์ดูกูมีชีวิตอยู่ในช่วงปีที่ 102 ก่อนยุทธการยาวิน จนถึงปีที่ 19 ก่อนยุทธการยาวิน เป็นอาจารย์เจไดที่ต่อมาเข้าสู่ด้านมืดและได้ขึ้นเป็นลอร์ดมืดแห่งซิธเคานท์ดูกูเกิดบนดาวเคราะห์เซเรนโน เป็นทายาทของสกุลเคานต์ที่มั่งคั่งและสูงส่ง ในวัยเยาว์เขาถูกรับไปเลี้ยงดูโดยนิกายเจได เข้าเป็นศิษย์ของอาจารย์โยดา ต่อมาเมื่อขึ้นเป็นอัศวินเจไดได้รับไควกอน จินน์ เป็นศิษย์พาดาวันคนแรก และต่อมาก็ได้ฝึกโคมาริ โวซาด้วย ดูกูเป็นผู้ฝึกสอนที่เป็นที่เคารพในวิหารเจได และเป็นหนึ่งในเหล่าจอมกระบี่ที่มีฝีมือฉกาจที่สุดแห่งกาแลกซี เชื่อกันว่ามีเพียงอาจารย์โยดาและเมซ วินดูเท่านั้น ที่จะสามารถต่อกรกับเขาได้

ตลอดชีวิตกว่าเจ็ดสิบปีดูกูมีชีวิตในฐานะเจได แต่หลังจากยุทธการกาลิดราน สงครามสั่นคลอนความเชื่อของเขาต่อนิกายเจไดและสาธารณรัฐกาแลกติก ต่อมาจึงตกอยู่ภายใต้อิทธิพลของวุฒิสมาชิกพัลพาทีนแห่งนาบู และออกจากนิกายเจไดไป ต่อมาเมื่อได้ทราบว่าแท้จริงแล้วพัลพาทีนคือซิธลอร์ด ดาร์ธ ซิเดียส ดูกูก็ได้เข้าสู่ด้านมืดและกลายเป็นลอร์ดมืดแห่งซิธด้วย ขึ้นเป็นศิษย์ของพัลพาทีนแทนที่ดาร์ธ มอล ที่ถูกสังหารไปก่อนหน้า โดยพัลพาทีนได้มอบชื่อซิธให้แก่เขาว่าดาร์ธ ไทรานัส

เมื่อได้ครอบครองมรดกทรัพย์สินในฐานะเคานท์แห่งเซเรนโนแล้ว ดูกูก็ได้ร่วมกับดาร์ธ ซิเดียสในการนำกาแลกซีเข้าสู่สงครามเพื่อให้ซิธได้เป็นใหญ่ ร่วมสร้างความสัมพันธ์ระหว่างองค์กรและดาวเคราะห์ต่างๆ ที่ไม่พอใจสาธารณรัฐ จนได้เป็นผู้นำขบวนการแบ่งแยกภายใต้ชื่อสมาพันธ์ระบบดาวอิสระ มีระบบดาวนับพันเข้าร่วมกลุ่มนี้ภายใต้การชักชวนของดูกู และแยกตัวออกจากสาธารณรัฐกาแลกติก

ในฐานะผู้นำทางการเมืองของสมาพันธ์ฯ ดูกูนำองค์กรเข้าต่อต้านสาธารณรัฐ เกิดเป็นความขัดแย้งที่เป็นที่รู้จักในนามสงครามโคลน ซึ่งทวีความรุนแรงกลายเป็นสงครามใหญ่เหนือนครหลวงสาธารณรัฐอย่างคอรัสซานท์ ในการประลองกระบี่แสงบนยานธงกลุ่มแบ่งแยก อินวิซิเบิล แฮนด์ อัศวินเจได อนาคิน สกายวอล์คเกอร์ สมุหนายกพัลพาทีน ผู้เป็นอาจารย์ซิธของดูกูเอง เหมือนประชดที่ต่อมาไทรานัสจะถูกแทนที่ด้วยชายผู้สังหารเขา อนาคิน สกายวอล์คเกอร์ ผู้ต่อมาจะเข้าสู่ด้านมืด และถูกแปรให้กลายเป็นดาร์ธ เวเดอร์ ผู้น่าสะพรึงกลัวเป็นอย่างยิ่ง

เบื้องหลัง
thumbnail|180px|right|เซอร์คริสโตเฟอร์ ลี